'તો વાંધો નહીં, જલસા કરો.' હસીને આટલું કહ્યા પછી એણે ગંભીરતાથી કહ્યું. 'અમારી ખાનદાની અને ખમીરની મેં વાતો કહી, પણ હાલના સંજોગોમાં દાદાગીરી અને નાગાઇની કથા પણ સમજવા જેવી છે. પ્રસંગમાં જવા માટે આપની આ આલિશાન કાર મારે જો જોઇતી જ હોત તો હું શું કરતો? એક ઓરડામાં ચા પીવાના બહાને આપને અંદર બોલાવીને એ ઓરડો બહારથી બંધ કરીને આ ગાડી લઇને નીકળી જતો. ત્યાં પ્રસંગ પતાવીને આવ્યા પછી ઓરડો ખોલીને ચાવી આપના હાથમાં પકડાવીને થેંક્યુ કહી દેતો!'